stanford-oval/wikipedia huggingface dataset:
Ville-Veikko Sainio

Ville-Veikko Sainio (s. 14. elokuuta 1970) on suomalainen entinen yleisurheilija. Sainio menestyi erityisesti estejuoksijana, ja hän hallitsi 3 000 metrin esteitä Suomessa 1990-luvun puolivälin jälkeen voittaen kolme peräkkäistä Suomen mestaruutta. Sainio juoksi myös keski- ja kestävyysmatkoja sekä osallistui maastojuoksuun.
Ville-Veikko Sainio kilpaili 16-vuotiaana SM-maastokisoissa kotiseudullaan Mynamäellä. Hänen seuransa Mynämäen Isku saavutti joukkukisamitalin ja henkilökohtaisesti Sainio oli viides.
Sainio juoksi kaikkia kestävyysmatkoja, mutta estejuoksu valikoitui päämatkaksi. Samaan aikaan kovin kilpakumppani oli Ville Hautala. Sainio voitti 3 000 metrin esteiden Suomen mestaruuden vuosina 1996, 1997 ja 1998. Hopealla hän oli 1993 ja 1995. Maastojuoksun SM-kisoissa hän oli lyhyellä radalla hopealla vuonna 1998. Suomi-Ruotsi -maaotteluihin Sainio osallistui viisi kertaa. Hän osallistui aikuisten arvokisoihin yhden kerran eli Budapestin vuoden 1998 EM-kisoihin. Sainion ennätys esteissä oli Lahden eliittikisoissa 26. heinäkuuta 1998 juostu 8.31,37.
Nykyään Ville-Veikko Sainio työskentelee Mynämäen kunnalle urheilukentän hoitajana ja lapsuudenkodissaan maanviljelijänä.
Avatkaa ovi!

| Avatkaa ovi! Martti Servo & Napander |
| --- | --- | --- |

Livealbumin tiedot
 Äänitetty : heinäkuu 2001; Semifinal, Helsin & Dynamo, Turku
 Julkaistu: 2002
 Tyylilaji: iskelmä
 Kesto: 56.44
 Levy-yhtiö: Ranka Recordings
Martti Servon & Napanderin muut julkaisut
| Hyvältä näyttää! 2000 | Avatkaa ovi! 2002 | Täysosuma 2003 |
Avatkaa ovi! on Martti Servo ja Napander -yhtyeen vuonna 2002 julkaistu konserttialbumi. Albumin äänitys on tehty heinäkuussa 2001 ravintola Semifinalissa Helsingissä ja ravintola Dynamossa Turussa.
Kappaleet

Hissun kissun Lissuun – 2.56
Maailman sinisin taivas – 3.21
Hyvältä näyttää – 3.06
Martinlaakson pellavapää – 2.01
Rakkauden bonus – 3.01
Nuori ja vapaa – 3.28
Elämän jakojäännös – 3.29
Aina löytyy joku – 2.19
Johtotähti – 2.31
Tuntuuko tutulta – 3.49
Hitti Litti Litmanen – 3.11
Karavaanari sinkku – 2.49
Miksi mies käpälöi – 3.39
Aikuinen mies – 2.56
Sauna – 2.22
Kyllösen Pentti – 2.39
Rakastan sinua maailma – 4.59
Viikonloppu – 4.08
Aiheesta muualla

Avatkaa ovi! discogs.com -sivustolla
Bergen hallitus

Pääministeri Abraham Berge
Bergen hallitus oli Norjan hallitus 30. toukokuuta 1923 – 25. heinäkuuta 1924. Se oli Høyrestä ja Frisinnede Venstre -puolueesta koostunut vähemmistöhallitus.
Ministerit

Pääministeri
Abraham Berge (Frisinnede Venstre)
Valtiovarainministeri
Abraham Berge (Frisinnede Venstre)
Ulkoministeri
Christian Fredrik Michelet (Høyre)
Oikeusministeri
Christian Lange Rolfsen (Høyre)
Maatalousministeri
Anders Venger (Høyre)
Kirkko- ja opetusministeri
Ivar B. Sælen (Høyre) 30.5.1923–23.11.1923
Karl Sanne (Høyre) 23.11.1923–25.7.1924
Puolustusministeri
Karl Wilhelm Wefring (Frisinnede Venstre)
Sosiaaliministeri
Odd Klingenberg (Høyre)
Kauppaministeri
Johan Henrik Rye Holmboe (Frisinnede Venstre)
Työministeri
Cornelius Middelthon (Høyre)
Bergenheim

| Bergenheim |
| --- | --- |
Alkukoti:  Ekshärad, Värmlanti
Perustaja:  Erik Johan Bergenheim
Aateloitu:  18.3.1812
Bergenheim on suomalainen aatelissuku. Suku on lähtöisin Värmlannin Ekshäradistä, ja muutti Suomeen 1700-luvulla. Vaasan hovioikeuden presidentti Erik Johan Bergenheim aateloitiin 18. maaliskuuta 1812.
Suvun jäseniä

Edvard Bergenheim (1798–1884), Turun arkkipiispa 1850–1884
Edvard Bergenheim (1844–1893), rautatieinsinööri ja tehtailija, arkkipiispa Edvard Bergenheimin poika
Edvard Bergenheim (1863–1932), tilanomistaja ja valtiopäivämies, Johan Adolf Bergenheimin poika
Holger Bergenheim (1907–1977), vuorineuvos, Bergenheim-yhtiöiden perustaja, tilanomistaja Edvard Bergenheimin poika
Johan Adolf Bergenheim (1822–1893), suomalainen Venäjän armeijan kenraalimajuri
Jonas Ferdinand Bergenheim (1796–1847), maanmittari, eversti ja kuvernööri
Sean Bergenheim (s. 1984), jääkiekkoilija
Bergen linna

Bergen linna yövalaistuksessa vuoden 2004 joulukuussa.
Bergen linna (saks. Schloss Berge, aiemmin myös Haus Berge) on linna Gelsenkirchenin kaupungissa Saksan Nordrhein-Westfalenissa. Linna on saanut nykyisen klassistisen ulkonäkönsä vuosina 1785–1788 arkkitehti Engelbert Kleinhanszin suunnitelmien pohjalta. Varhaisin maininta linnasta on kuitenkin jo 1200-luvulta.
Linna suojeltiin historiallisena rakennuksena vuoden 1988 heinäkuussa. Sitä käytetään nykyisin hotellina ja ravintolana. Mansardikattoisessa linnassa on klassististen elementtien lisäksi myöhäisbarokkisia tyylielementtejä.
Aiheesta muualla

Kuvia tai muita tiedostoja aiheesta Bergen linna Wikimedia Commonsissa
Schloss Berge
Belgradin kouluammuskelu

| Belgradin kouluammuskelu |
| --- | --- |
 Poliiseja koulun edessä Belgradin kouluammuskelun jälkeen
Paikka:  Belgrad, Serbia
Kohde:  Vladislav Ribnikar
Ajankohta:  3. toukokuuta 2023
Kuolleita:  10
Epäilty/epäillyt:  1
Belgradin kouluammuskelu oli Vladislav Ribnikar -koulussa Belgradin Vračarissa 3. toukokuuta 2023 tehty joukkomurha. Se oli Serbian historian ensimmäinen kouluammuskelu. Ampuja oli koulua itse käynyt 13-vuotias poika, joka ei ikänsä takia ollut rikosoikeudellisessa vastuussa. Hänet sijoitettiin psykiatriseen hoitolaitokseen.
Tapahtumat

Tekijällä oli koululle tullessaan mukanaan kaksi pistoolia ja neljä Molotovin cocktailia. Saavuttuaan koululle poika veti heti laukustaan pistoolin ja ampui koulun turvallisuusmiehen, joka oli myös poliisi. Sitten hän ampui kaksi tyttöä, joista toinen istui pöytänsä ja toinen pianon ääressä. Tämän jälkeen poika käveli kohti historianluokkaa ja ampui kulkiessaan käytävällä. Luokan oviaukosta hän ampui opettajan ja oppilastovereitaan. Tekijä poistui koulun ulkopuolelle, kutsui itse poliisin paikalle ja jäi odottamaan tämän saapumista. Poliisi eristi koulua ympäröivän alueen vähän klo 8:40 jälkeen aamulla. Ampuja oli käyttänyt isänsä luvallisia aseita ja käynyt isänsä kanssa ampumaradalla useampaan otteeseen ennen murhia. Aseet olivat olleet lukitussa asekaapissa, jonka turvakoodin poika oli ilmeisesti tiennyt. Vanhemmat pidätettiin joksikin aikaa tapahtumien jälkeen. Pidätyksen jatkamiseen oli lupa enintään kahden vuorokauden ajaksi.
Ammuskelussa kuoli välittömästi seitsemän tyttöä, yksi poika ja turvallisuusmies. Kuusi muuta lasta ja yksi opettaja otettiin sairaalahoitoon. Kuolleiden määrä nousi myöhemmin kymmeneen, sillä 15. toukokuuta 2023 tiedotettiin vakavasti päähän haavoittuneen ja kriittisessä tilassa olleen tytön kuolleen lastenklinikalla Belgradissa. Useimmat uhrit olivat vuonna 2009 syntyneitä.
Kouluammuskelun toteuttanut poika oli suunnitellut hyökkäystä kuukauden ajan ja laatinut prioriteettilistan tapettaviksi tarkoittamistaan henkilöistä.
Seuraukset

Serbian presidentti Aleksandar Vučić luonnehti tapahtumapäivää Serbian modernin historian vaikeimmaksi päiväksi. Hän ilmoitti lehdistökonferenssissa, että hallituksen tulisi harkita maan rikosoikeudellisen vastuun ikärajan alentamista neljästätoista kahteentoista vuoteen. Hän perusteli tätä sillä, että "lapset ovat nykyään aikuistumassa aiempaa varhaisemmin". Vučić ehdotti myös pakollisia huumetestejä kouluihin kuuden kuukauden välein ja kertoi hallituksen pyrkivän saamaan lisättyä poliisien läsnäoloa kouluissa. Serbiaan julistettiin kolmen päivän kansallinen suruaika, joka alkoi 5. toukokuuta 2023, kaksi päivää tapahtuneen jälkeen. Muista Euroopan maista välitettiin Serbiaan surunvalitteluja. Serbian opetusministeri Branko Ružić moitti tapahtuneen jälkeen länsimaisia arvoja ilmentäviä nettipelejä. Tapahtumapäivän iltana mielenosoittajat kerääntyivät esittämään opetusministeriön eteen erovaatimuksia.
Belgradin kouluammuskelua seuranneena päivänä 20-vuotias mies toteutti Mladenovacin ja Smederevon surmat ampumalla kahdessa Belgradin eteläpuoleisessa kylässä yhteensä kahdeksan ihmistä. Kaksi peräkkäisinä päivinä tehtyä joukkoammuskelua johtivat mielenosoituksiin, jotka levisivät myös muihin kaupunkeihin. Mielenosoittajat vaativat merkittävien viranhaltijoiden eroja sekä hallitukselle myötämielisten, väkivaltaista sisältöä levittävien ja muun muassa sotarikollisia ääneen päästävien televisioasemoiden kieltämistä. Hallitus lanseerasi asevastaisen kampanjan, johon kuuluneita toimenpiteitä olivat tiukempi laillisten aseiden kontrolli, tauko uusien aselupien myöntämisessä ja vankeustuomioiden ottaminen käyttöön laittomien aseiden hallussapidosta. Serbiassa aloitettiin myös kausi, jolloin luvattomat aseet sai vielä vapaaehtoisesti luovuttaa viranomaisille ilman seuraamuksia. Serbiassa olivat jo olleet käytössä tiukat aselait, mutta aseen omistajien osuus Serbiassa kuuluu Euroopan korkeimpiin. Maassa on ollut paljon luvattomia aseita 1990-luvun sodankäynnin ja levottomuuksien jäljiltä. Belgradin kouluammuskelua edeltäneitä vakavia ammuskelutapauksia Serbiassa olivat olleet Jabukovacin surmat (2007) ja Velika Ivančan joukkoampuminen (2013).
Belgradin kouluammuskelun vaikutukset heijastuivat koko Balkanin alueelle koulu-uhkausten sarjan, valeuutisten leviämisen ja yksityisyydensuojan loukkauksien muodossa.
Bogusław Mamiński

| Mitalit | Mitalit | Mitalit |  |
| --- | --- | --- | --- |
|  Bogusław Mamiński |  Bogusław Mamiński |  Bogusław Mamiński |  |
Maa:   Puola
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Hopeaa | Helsinki 1983 | 3 000 m esteet |  |
| EM-kilpailut  | EM-kilpailut  | EM-kilpailut  |  |
|  Hopeaa | Ateena 1982 | 3 000 m esteet |  |
Bogusław Mamiński (s. 18. joulukuuta 1955 Kamień Pomorski) on entinen puolalainen kestävyysjuoksija.
Mamiński voitti 3 000 metrin estejuoksussa hopeaa 1983 MM-kisoissa ja 1982 EM-kisoissa. Hän osallistui myös olympialaisiin 1980 ja 1988, joissa hänen paras sijoituksensa on seitsemäs. Vuoden 1984 olympialaiset jäivät Mamińskiltä väliin itäblokin maiden boikotin vuoksi, mutta hän voitti esteet Ystävyyden kisoissa.
Mamińskin ennätys 3 000 metrin esteissä on vuonna 1984 juostu 8.09,18.
Aiheesta muualla

Bogusław Mamiński Kansainvälinen yleisurheiluliitto. (englanniksi)
Veikko Löyttyniemi

| Veikko Löyttyniemi> Henkilötiedot |
| --- | --- |
Syntynyt: 19. huhtikuuta 1938 (ikä 86) Riihimäki
Veikko Löyttyniemi (s. 19. huhtikuuta 1938 Riihimäki) on suomalainen entinen järjestöjohtaja ja toimittaja.
Löyttyniemi työskenteli valtaosan työurastaan Sanomalehtien liiton palveluksessa. Hän toimi liiton toimitusjohtajana vuodesta 1972 vuoteen 2000, jolloin hän jäi eläkkeelle. Ennen siirtymistään Sanomalehtien liittoon hän toimi VR:n tiedotuspäällikkönä vuosina 1964–1968 ja Henkisen maanpuolustuksen suunnittelukunnan (HMS) pääsihteerinä vuosina 1968–1972. Löyttyniemellä on myös toimittajakokemusta. Hän toimi vuosina 1962 ja 1963–1964 Uuden Suomen toimittajana, vuonna 1964 Rautatieuutiset-lehden päätoimittajana ja vuosina 1973–1979 Sanomalehtien liiton julkaiseman Suomen Lehdistön päätoimittajana.
Löyttyniemi on myös toiminut lukuisissa luottamustehtävissä. Hän toimi Suomalaisuuden Liiton puheenjohtajana vuosina 1978–1986 ja hänet nimitettiin järjestön kunniajäseneksi 1996. Löyttyniemi on ollut  lisäksi Historian Ystäväin Liiton ja Suomen Mitalitaiteen Killan puheenjohtajana.
Veikko Löyttyniemi syntyi kauppias Aarne Löyttynimen ja Aino Ester Seppälän perheeseen, hänen veljiään ovat kaupunkineuvos Heikki Löyttyniemi (1928–2014) ja kansanedustaja Pekka Löyttyniemi (s. 1932).  Löyttyniemen aviopuoliso on Leena Löyttyniemi.
Avauslammit

| Avauslammit |
| --- | --- |
Valtiot:  Suomi
Maakunnat:  Kanta-Häme
Kunnat:  Loppi
Koordinaatit:  60°43′42″N, 24°09′49″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hyvikkälänjoen valuma-alue (35.88)
Laskujoki:  ei laskuojaa 
Järvinumero:  35.887.1.002
Mittaustietoja
Pinnankorkeus:  116,8 m  
Rantaviiva:  1,389 km  
Pinta-ala:  4,242 ha  
 fiAvauslammit 
Avauslammit  ovat Kanta-Hämeessä Lopella Räyskälän kylän lähellä sijaitsevat kolme lampea.
Maantietoa

Suurimman lammen pinta-ala on 4,2 hehtaaria ja se on 400 metriä pitkä ja 250 metriä leveä. 
Ne sijaitsevat Räyskälän ympäristössä Pernunnummella, missä maaperä on muodostunut jääkauden loppuvaiheessa jäätikköjoen muodostumissa, joista alueella sanduri tai delta on vallitsevin maa-aineksen kasautumismuoto. Lammet sijaitsevat maaston painaumissa, joiden rinteet ovat jyrkkäpiirteiset  . Kaartjärvi sijaitsee lammista alle 100 metrin päässä. Suurimman lammen rantaviivan pituus on 1,4 kilometriä ja lampien rannat ovat metsämaata, joka on paikoin soistunutta. Rannoille on rakennettu yli kymmenen vapaa-ajan asuntoa, joille johtaa tiet yhdystieltä 13623.
Vesistösuhteet

Lammet sijaitsevat Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, jonka Kaartjärven valuma-alueeseen lammet kuuluvat. Lampien vedenpinnan korkeus on 116,8 metriä mpy., mikä on sama kuin läheisellä Sarvilammillakin. Tämä lienee alueella pohjaveden taso. Eteläiseen lampeen tulee Avauksenmäen luota yksi oja tekolammelta. Vanhoissa peruskartoissa tekolammen paikalla on ollut pieni pelto. Kaksi suurinta lampea ovat yhteydessä toisiinsa, mutta kolmas on umpilampi.
Vilponiemi

Vilponiemi on sukunimi, joka on muun muassa seuraavilla suomalaisilla henkilöillä:
Jukka Vilponiemi (s. 1955), päätoimittaja, Väinö Vilponiemen poika
Väinö Vilponiemi (1925−2022), poliitikko ja kansanedustaja (SDP)
| --- | --- |
: Tällä täsmennyssivulla luetellaan henkilöitä, joilla on sama sukunimi.
Bluesion

| Bluesion Jukka Gustavson |
| --- | --- | --- |

Studioalbumin tiedot
 Äänitetty : Studio Brushane Yleisradio M1 syksy 1991 – talvi 1992
 Julkaistu: 1992
 Kesto: 42.33
 Levy-yhtiö: Beta
Jukka Gustavsonin muut julkaisut
| Toden toistoa 1981 | Bluesion 1992 | Kadonnut häviämättömiin 1995 |
Bluesion – sinijuurta etsimässä klisee-viidakon vilinässä on kosketinsoittaja-laulaja Jukka Gustavsonin neljäs soololevy. Levy julkaistiin yli kymmenen vuotta Gustavsonin edellisen Toden toistoa (1981) -levyn jälkeen. Levyllä Gustavsonin piano on keskeisessä asemassa. "In Search of a Blue Root in the Acid Rain and the Low of a Cliché Thicket" ja "Palokärjen lento yli vuonon" ovat kokeellisia puhe-, äänitehoste- ja musiikkiosioista koostuvia kappaleita. SF-Blues yhtyeen vuoden 2007 Man – Be Careful! -albumin nimikappale on kokonaan englanniksi käännetty sovitus Bluesion-albumin kappaleesta "Varo - ihminen!"
Kappaleet

Kaikki kappaleet säveltänyt, sanoittanut ja sovittanut Jukka Gustavson.
A-puoli
Tervetuloa-rag
A Frozen Tear
Song of the Secret Person of the Heart
Varo - ihminen!
B-puoli
In Search of a Blue Root in the Acid Rain and the Low of a Cliché Thicket
Palokärjen lento yli vuonon
Everyday
Tekijät

Jukka Gustavson – laulu, kosketinsoittimet, syntetisaattorit, ääni, konkreettiset äänitehosteet
Pekka Nylund – kitara ("A Frozen Tear")
Tom Nekljudow – rummut ("A Frozen Tear")
Maria Boman – laulu ("Palokärjen lento yli vuonon"), ääni
Giuseppina Mäkelä – ääni ("In Search of a Blue Root in the Acid Rain and the Low of a Cliché Thicket", "Palokärjen lento yli vuonon")
Leena Gustavson – ääni, konkreettiset äänitehosteet
Martin Brushane – studioteknikko (Studio Brushane)
Pentti Männikkö – studioteknikko (Yleisradio M1)
Barbun kirkko

| Barbun kirkko Barbu kirke |
| --- | --- |
 Kirkko vuonna 2007.
Sijainti:  Arendal, Norja
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1880
Suunnittelija:  Jacob Wilhelm Nordan
Materiaali:  kivi
Istumapaikkoja:  500
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Barbun kirkko (norj. Barbu kirke) on Arendalin kunnassa Agderin läänissä Norjassa sijaitseva kivinen pitkäkirkko vuodelta 1880.
Kuvia

Kirkkosali
Aiheesta muualla

Kuvia tai muita tiedostoja aiheesta Barbun kirkko Wikimedia Commonsissa
August järjestää kaiken

| August järjestää kaiken |
| --- | --- |

Ohjaaja:  Toivo Särkkä
Käsikirjoittaja:  Toivo Särkkä Alexander Faragón näytelmä
Perustuu:  Emil A. Pehrssonin ohjaamaan elokuvaan Kehno sulhanen (1940), joka pohjautuu Alexander Faragón näytelmään Der Herr Schlögl
Tuottaja:  T. J. Särkkä
Säveltäjä:  Martti Similä
Kuvaaja:  Marius Raichi
Leikkaaja:  Armas Vallasvuo
Lavastaja:  Ossi Elstelä
Pääosat:  Aku Korhonen Siiri Angerkoski Thure Bahne Jalmari Rinne
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus
Ensi-ilta:  27. syyskuuta 1942
Kesto:  95 min
Alkuperäiskieli:  Suomi
Aiheesta muualla
IMDb 
Elonet
Infobox OKNimi-testi OK: 
August järjestää kaiken on suomalainen komediaelokuva vuodelta 1942. Sen on ohjannut ja tuottanut Toivo Särkkä. Se pohjautuu Emil A. Pehrssonin ohjaamaan ruotsalaiseen elokuvaan Kehno sulhanen (1940), joka vuorostaan pohjautuu Alexander Faragón näytelmään Der Herr Schlögl.
Juoni

August on työskennellyt pankkivirkailijana 25 vuotta, mutta johtaja on aikeissa ottaa hänen tilalleen uuden miehen. Yllättäen August ilmoittaa kavaltaneensa kaikki rahat ja ne ovat nyt mennyttä.
Näyttelijät

| 0 | 1 | 2 |
| --- | --- | --- |
|  Aku Korhonen  | … |  kassanhoitaja August Kivipaasi    |
|  Siiri Angerkoski  | … |  kirjeenvaihtaja Maria Blom    |
|  Thure Bahne  | … |  pankinjohtaja Visapää    |
|  Jalmari Rinne  | … |  paroni Hjalmar von Bergenbohm, johtokunnan puheenjohtaja    |
|  Hannes Häyrinen  | … |  pankkivirkailija Hannes Heino    |
|  Edvin Laine  | … |  kontrollööri Koiranen    |
|  Toini Vartiainen  | … |  pankkivirkailija Anna Aaltonen    |
|  Kyllikki Väre  | … |  Inga, Visapään ystävätär    |
|  Arvi Tuomi  | … |  notaari Noppa    |
|  Anton Soini  | … |  vahtimestari Nuutinen    |
|  Eero Leväluoma  | … |  pankkivirkailija Johansson    |
|  Aarne Salonen  | … |  johtokunnan jäsen Huttunen    |
|  Eino Salmi  | … |  johtokunnan jäsen Kaakamo    |
|  Risto Veste  | … |  Jorma, Hanneksen boksikaveri   |
|  Veikko Linna  | … |  johtokunnan jäsen   |
|  Varma Lahtinen  | … |  orpokodin hoitajasisar   |
|  Ossi Korhonen  | … |  pastori   |
|  Orvokki Lahtinen  | … |  Ihanelma   |
Julkaisu

Elokuvan ensi-ilta oli Helsingissä 27. syyskuuta 1942 Rexissä ja Bio-Biossa. Markkinoinnissa tapahtui hämmennystä, sillä sitä mainostettiin pikkuilmoituksella Laatokka-lehdessä tekstillä ”August järjestää kaiken”, mutta kun elettiin sodan aiheuttamaa pula-aikaa, Augustin arveltiin viittaavan paikalliseen sortavalalaiseen kauppiaaseen. Hän joutui kiusalliseen tilanteeseen asiakkaiden valittaessa katteettomasta mainostamisesta
Arviot

Aikalaiskritiikissä elokuvaan suhtauduttiin varauksellisesti: toisaalta moitittiin teatteririippuvuudesta, mutta nähtiin sen hyviäkin puolia, ja erityisesti Aku Korhonen sai kiitosta.
Arto Pajukallio nosti vuoden 2012 kritiikissä esiin Aku Korhosen roolisuorituksen herkullisena ja myös kehui paikallisen pankkikriisin käsittelyä mielenkiintoiseksi. Toinen kriitikko näki samana vuonna elokuvan kuitenkin teatraalisena, jankuttavana moralisointina elämän kriiseistä. Elokuvan voimahahmo on hänenkin mukaansa Aku Korhonen Augustina mutta myös Siiri Angerkoski huomataan hänen nuoruudenrakastettunaan. (Tv-maailma 1/2012)
Verizon

Verizon voi viitata:
Verizon Communications, telekommunikaatioyritys
Verizon Wireless, matkapuhelinoperaattori
Verizon Wireless Arena, jäähalli Manchesterissa, New Hamshiressa Yhdysvalloissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Verizon”, voi hakea sivunnimihaulla, laajalla sivunnimihaulla tai tekstihaulla.
Vincenzo Galilei

Della musica antica et della moderna, 1581
Vincenzo Galilei (1520 – 2. heinäkuuta 1591) oli italialainen luutisti, säveltäjä ja musiikkiteoreetikko. Hän oli Galileo Galilein isä. Vincenzo Galilei syntyi Santa Maria a Montessa ja kuoli Firenzessä. Hänen sävellyksiinsä kuuluu muun muassa kaksi kirjaa madrigaaleja ja luuttumusiikkia. Osassa hänen luuttukappaleistaan on mukana laulu.
Aiheesta muualla

Galileo-projekti
Vapaasti käytettävissä olevia Galilein partituureja Mutopia Project
Ville-sur-Lumes

| Ville-sur-Lumes |
| --- | --- |

 Ville-sur-Lumes
 Koordinaatit: 49°45′14″N, 4°47′28″E 
Valtio:  Ranska
Alue:  Grand Est
Departementti:  Ardennes
Arrondissementti:  Charleville-Mézières
Pinta-ala:  
 – Kokonaispinta-ala:  3,1 km²
Väkiluku (2019):  524 
 – Väestötiheys:  169 as./km²
Kunnan numero:  08483
Infobox OKVirheellinen NIMI-arvo: 
Ville-sur-Lumes on kunta Pohjois-Ranskassa Ardennesin departementissa Grand Estin alueella. Se sijaitsee noin viisi kilometriä Charleville-Mézièresin kaupungista itään.
Sarteaux'n arkeologinen kohde
Sarteaux'n arkeologinen kohde on kunnan alueella sijainneen gallialaisen kylän jäänteet. Kylä tuhoutui vuonna 276 roomalaisten hyökkäyksessä. Kylä oli noin 25-30 talon kokoinen.
Aiheesta muualla

Kuvia tai muita tiedostoja aiheesta Ville-sur-Lumes Wikimedia Commonsissa
Barbeque King

| Barbeque King Jorma Kaukonen |
| --- | --- | --- |

Studioalbumin tiedot
 Äänitetty : The Automatt,  San Francisco
 Julkaistu: 13. tammikuuta 1981
 Tuottaja(t): David Kahne
 Tyylilaji: blues rock
 Kesto: 33.32
 Levymerkki: RCA (RCA 13727)
Jorma Kaukonen muut julkaisut
| Jorma 1979 | Barbeque King 1981 | Too Hot to Handle 1985 |
Barbeque King on amerikansuomalaisen Jorma Kaukosen ja yhtyeensä Vital Parts studioalbumi, joka julkaistiin vuonna 1981.
Kappaleet > A-puoli

Runnin’ With the Fast Crowd – 2.52 (säv. Degorio, Kaukonen, Wilcey)
Man for All Seasons – 3.34 (säv. Degorio, Kaukonen)
Starting over Again – 3.16 (säv. Degorio, Kahne, Kaukonen, Stench)
Milkcow Blues Boogie – 3.02 (säv. Arnold)
Roads and Roads And – 4.23 (säv. Kaukonen)
Kappaleet > B-puoli

Love Is Strange – 3.32 (säv. Baker, Smith)
To Hate Is to Stay Young – 3.02 (säv. Kaukonen)
Rockabilly Shuffle – 2.42 (säv. Kaukonen)
Snout Psalm – 3.12 (säv. Tom Hobson)
Barbeque King – 3.05 (säv. Kaukonen, Stench)
Kokoonpano

Jorma Kaukonen – laulu, kitara
Denny Degorio – basso
John Stench – rummut
Michael Butera – saksofoni
Steve Huff – laulu
Hilary Stench – basso
Larry Whitman – laulu
Arvostelut

Allmusic:
Veriviiripyrstö

| Veriviiripyrstö> Uhanalaisuusluokitus |
| --- | --- |
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Kehittyneet luukalat Neopterygii
Lahko::  Hammaskarppikalat Cyprinodontiformes
Alalahko::  Aplocheiloidei
Heimo::  Vanhanmaailmankillit Nothobranchiidae
Suku::  Scriptaphyosemion
Laji::  cauveti
Kaksiosainen nimi
 Scriptaphyosemion cauveti  Romand & Ozouf-Costaz, 1995 
Infobox OKNimi-testi OKIUCN-testi OK: 
Veriviiripyrstö (Scriptaphyosemion cauveti) on hammaskarppikaloihin kuuluva afrikkalainen kalalaji.
Veriviiripyrstö kasvaa 5 cm pitkäksi.
Veriviiripyrstöä on tavattu kahdesta paikasta Guinean kaakkoisosassa. Molemmat esiintymät ovat lähellä Kindian kaupunkia. Kaupungin laajeneminen uhkaa lajin tulevaisuutta.
Veronica Sundman

Alice Veronica Sundman, o.s. Wallgren (1. tammikuuta 1923 Helsinki – 29. joulukuuta 2008 Helsinki) oli suomalainen mikrobiologi ja professori. Hän oli Helsingin yliopiston yleisen ja fysiologisen mikrobiologian professori 1970–1986. Sitä ennen hän oli 1966–1970 Helsingin yliopiston mikrobiologian dosentti. Vuodesta 1983 hän oli Suomen akatemian tutkijaprofessori. Hänen tutkimusalaansa olivat etenkin puun biologinen hajotus ja humuksen muodostuminen.
Sundmanin isä oli professori Ivar Wallgren. Hänen puolisonsa oli kemian professori Jacobus Sundman ja heidän poikansa on arkkitehti Mikael Sundman.
Veronika Andrusenko

| Veronika Andrusenko |
| --- | --- |
 Veronika Andrusenko vuonna 2015.
Henkilötiedot
Koko nimi:  Veronika Andrejevna Andrusenko
Syntynyt: 20. tammikuuta 1991 (ikä 33) Volgograd, Venäjän SFNT, Neuvostoliitto
Kansalaisuus:   Venäjä
Uimari
Pituus:  182 cm
Paino:  68 kg
Lajit:  vapaauinti
Veronika Andrejevna Andrusenko (o.s. Popova, s. 20. tammikuuta 1991 Volgograd, Venäjän SFNT) on venäläinen uimari. Hän osallistui vuosien 2012, 2016 ja 2020 kesäolympialaisiin.